තුර්කියේදී පැවැත්වෙන 82 වැනි ඉෂ්මීර් ජාත්‍යන්තර ප්‍රදර්ශනයේ සහායක රට වශයෙන් ශ්‍රී ලංකාව තෝරාගෙන ඇත.ජාත්‍යන්තර මට්ටමේ රටවල් රැසක සහභාගිත්වයෙන් පැවැත්වෙන මේ ප්‍රදර්ශනය සඳහා සහායක රට වශයෙන් ශ්‍රී ලංකාව තෝරා ගැනීම අතිශය වැදගත් බව විදේශ කටයුතු අමාත්‍යාංශය පවසයි.මේ ජාත්‍යන්තර ප්‍රදර්ශනය එළැඹෙන 29 දා තුර්කියේ අන්කාරා නුවරදී ආරම්භ වන අතර තුර්කියේ ශ්‍රී ලංකා තානාපතිනී භාරතී විජේරත්න මහත්මියගේ ඉල්ලීමකට අනුව ශ්‍රී ලංකාවට මේ අවස්ථාව ලබාදීමට එරට රජය පියවර ගෙන ඇත.මීට පෙර පැවැති ප්‍රදර්ශනවලදී ලෝකයේ වෙනත් රටවල් සහායක රට ලෙස කටයුතු කර තිබෙන බව පෙන්වාදෙන විදේශ කටයුතු අමාත්‍යාංශය, තුර්කි කර්මාන්ත, විද්‍යා හා තාක්ෂණික අමාත්‍යාංශයේ සහ ඉෂ්මීර් ජාත්‍යන්තර ප්‍රදර්ශන සංවිධායකයන් විසින් මෙවර එම ගෞරවය ශ්‍රී ලංකාවට පිරිනමා තිබෙන බව සඳහන් කරයි."වඩා යහපත් ලෝකයකට නව මංපෙත් - සියල්ලන්ට සනීපාරක්ෂාව" යන්න තේමාව කරගනිමින් පැවැත්වෙන තුර්කියේ ඉෂ්මීර් ජාත්‍යන්තර ප්‍රදර්ශනය සඳහා ලෝකයේ රටවල් රැසක අමාත්‍ය මට්ටමේ නියෝජිතයන් සහභාගි වන බව ද එහිදී එක් එක් රටවල් සමඟ සහයෝගීතාව වර්ධනය කරගනිමින් ද්වීපාර්ශ්වීය සාකච්ඡා පැවැත් වීමට හැකියාව ලැබෙන බවද විදේශ කටයුතු අමාත්‍යාංශය කියයි.පසුගිය වසරේ පැවැති මේ ප්‍රදර්ශනය නැරැඹීම සඳහා ලක්ෂ 15කට වැඩි පිරිසක් පැමිණ ති‍බෙන අතර මෙවර ප්‍රදර්ශනය වෙනුවෙන් ව්‍යාපාරිකයන් ද ආරාධනා කර තිබේ..